Det skyldes, at danskerne i stor stil sparer op på almindelige indlånskonti i bankerne til en rente, der er lavere end inflationen, og dermed smuldrer opsparingens værdi. - Ligesom de fleste vil overveje det grundigt, inden de køber aktier, obligationer eller andre værdipapirer, så er der faktisk også god grund til at overveje, om en indlånskonto er den rette placering til din opsparing. For hvis det handler om at fastholde din opsparings værdi, så har de seneste 10 år stort set diskvalificeret bankindlån, forklarer cheføkonom Jens Nyholm, Spar Nord. Han tilføjer, at det kontante indestående mest af alt skal betragtes som et beredskab, der kan dække forudsete såvel som uforudsete omkostninger i form af eksempelvis ferier eller værkstedsregninger. Kun i 2007 var indlånsrenten høj nok til at skabe en værdiforøgelse efter skat og inflation.

Opsummering:
En ny analyse fra Spar Nord viser, at den gennemsnitlige dansker i løbet af de seneste 10 år har tabt mere end 10.000 kroner på at have penge stående i banken.